කලුකන්ද විලාවේ සුන්දර උද්‍යානය ඝර්ම කලාපීය වනයක් වැන්න. උස් තුරු මුදුන් යට ඇති බංකුවක වාඩිවී අවට තුරුලතා සමග දැහැන්ගත වන්නට ලැබීම ද වාසනාවකි. උකුසු සමූහයක් අහසපුරා පාවෙමින් සිටියදී පිළිහුඩුවෙක් පොකුණට පැන මාලුවෙක් අල්ලාගෙන අසල ගසක වසන අයුරු නෙතට රසඳුනකි. මේ සියලු දසුන් දකිමින් රසවත් හිමකිරමක් තොල ගාද්දී හිත මෙන්ම ගතද සිසිලෙන් සිසිල් වෙයි. මෙහි පිවිසෙන සංචාරකයකුට ඊළඟට යෝග ශාලාවටද පිවිසීමට පුළුවන. පරිසරය සමග ඒකාත්මික වෙමින් යෝග අභ්‍යාසයක යෙදීම වෙනස්ම අත්දැකීමකි. සිරුර සම්භාහනය කරගත යුතු නම් ඒ වෙනුවෙන් ස්පා ද තිබේ. සැප පහසු අසුනක එරී නවකතාවක පිටු අතරින් ආදරණීය ලෝකයකට හෝ වෙනත් ලෝකයකට මනසින් සක්මන් කරන්නටද පුළුවන.
කලුකන්ද විලාවේ උද්‍යානය කිනම් වනයක් වැනිද?
ඝර්ම කලාපීය වනයක් වැන්න